DA Den Europæiske Unions Tidende C 345/5

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 18. MARTS 2014

2014/C 345/02

Indholdsfortegnelse

1. Vedvarende energi og klimaændringer: menneskelige og teknologiske udfordringer for AVS-landene — græske og europæiske erfaringer

2. Sammenfattende rapport fra workshoppen

3. Udvinding af olie og mineraler fra havbunden inden for rammerne af bæredygtig udvikling.

4. Bekæmpelse af aids

5. Redegørelse ved Andris Piebalgs, medlem af Kommissionen med ansvar for udvikling

6. Drøftelse med Andris Piebalgs, medlem af Kommissionen med ansvar for udvikling — (»catch-the-eye«)

7. Spørgsmål til Europa-Kommissionen

8. Kommissionens opfølgning på beslutninger vedtaget på den 26. samling i Den Blandede Parlamentariske Forsamling

9. Spredningen af terrorisme i hele verden: internettets og de sociale mediers rolle — Det Politiske Udvalg

10. Beretning fra det 11. regionale møde

PROTOKOL FRA MØDET TIRSDAG DEN 18. MARTS 2014

Mødet åbnet kl. 9.05

FORSÆDE: Fitz A. JACKSON

Medformand

1. Vedvarende energi og klimaændringer: menneskelige og teknologiske udfordringer for AVS-landene — græske og europæiske erfaringer

Drøftelse med Kyriakos Gerontopoulos, viceudenrigsminister, Grækenland

Kyriakos Gerontopoulos, Grækenlands viceudenrigsminister, gav en redegørelse om emnet vedvarende energi og klimaændringer.

Indlæg: Gay Mitchell, Picewell Forbes (Bahamas), Norbert Neuser, Olle Schmidt, Abdourahamane Chegou (Niger), Komi Selom Klassou (Togo), Makhosini Hlongwane (Zimbabwe), Christa Klaß, Nita R. K. Deerpalsing (Mauritius) og Ana Rita Geremias Sithole (Mozambique).

Medlemmerne krævede større investeringer i både vedvarende energi og i forebyggende foranstaltninger, som f.eks. katastroferisikoreduktion og bekæmpelse af klimaændringer. De opfordrede til bedre koordination mellem Den Europæiske Union og de tiltag, der iværksættes af dens enkelte medlemsstater, for at optimere anvendelsen af ressourcer. Det blev endvidere foreslået, at der udvikles udvekslingsprogrammer på universitetsniveau og venskabsaftaler med henblik på at fremme overførsel af viden og knowhow.

Gerontopoulos afrundede drøftelsen.

2. Sammenfattende rapport fra workshoppen

Ordføreren, Arnaldo Álvaro Ramos (Kap Verde), redegjorde mundtligt for workshoppen »Støtte til udvikling af den private sektor og fremme af investeringer i vedvarende energikilder i AVS-landene«.

Denne workshop gennemgik innovativ finansiering og teknologiske løsninger såvel som bedste praksis med sigte på at bygge bro over energikløften ved at udnytte potentialet i vedvarende energikilder.

Indlæg: Fitz A. Jackson, medformand.

3. Udvinding af olie og mineraler fra havbunden inden for rammerne af bæredygtig udvikling.

Udvalget om Sociale Anliggender og Miljø

Ordførere: Joe Koim Komun (Papua Ny Guinea) og Christa Klaß

Joe Koim Komun (Papua Ny Guinea) og Horst Schnellhardt (på vegne af Christa Klaß) fremlagde betænkningen.

Indlæg: Alban Sumana Kingsford Bagbin (Ghana), Jutta Haug, Dharamkumar Seeraj (Guyana), Olle Schmidt, Ousmane Kaba (Guinea), Mohamed El Moctar Zamel (Mauretanien), Carlos Manuel (Mozambique), Lautafi Fio Selafi Purcell (Samoa), Peter Štastný, Ibrahim Bundu (Sierra Leone), Adjedoue Weidou (Tchad), Maria Fernanda Lay (Østtimor), Nita R. K. Deerpalsing (Mauritius) og Armando Astudillo González (Europa-Kommissionen).

Medlemmerne henledte opmærksomheden på muligheder og udfordringer ved udvinding af olie og mineraler fra havbunden. De fremhævede betænkningens bidrag til at påvirke dette nye felt og behovet for, at de nationale parlamenter udvikler regelsæt, der sikrer den størst mulige respekt for miljømæssige standarder såvel som gennemsigtighed i udvindingskontrakter, samt at indtægterne ledes tilbage til lokalsamfundene. Medlemmerne understregede, at kapacitetsudvikling, erhvervsuddannelse og teknologioverførsel er afgørende for at sikre, at udvindingsaktiviteter på havbunden bidrager til en bæredygtig udvikling.

Joe Koim Komun (Papua Ny Guinea) afrundede drøftelsen.

4. Bekæmpelse af aids

Hoveddebat

Michel Sidibé, administrerende direktør for FN's fælles program for bekæmpelse af hiv/aids (UNAIDS), holdt et oplæg om status med hensyn til bekæmpelsen af aids.

Indlæg: Mariya Gabriel, Michael Cashman, Achille Marie Joseph Tapsoba (Burkina Faso), Nathalie Griesbeck, Dambert René Ndouane (Republikken Congo), Musa Hussein Naib (Eritrea), Alban Sumana Kingsford Bagbin (Ghana), Michel Sidibé, Picewell Forbes (Bahamas), Abdikadir Omar Aden (Kenya), Louis Michel, Abdourahamane Chegou (Niger), Horst Schnellhardt, Mohammed Mukhtar Ahmed (Nigeria), Gay Michell, Ibrahim Bundu (Sierra Leone), Komi Selom Klassou (Togo), Jacob Oulanyah (Uganda), Kennedy K. Hamudulu (Zambia), Makhosini Hlongwane (Zimbabwe), Nita R. K. Deerpalsing (Mauritius) og Christophe Apala Pen’Apala Lutundula (Den Demokratiske Republik Congo).

Medlemmerne roste indsatsen i den globale bekæmpelse af hiv/aids under UNAIDS' ledelse og fremsynethed. Kampagnen er blevet hyldet som en succeshistorie om global solidaritet og vidner om de forøgede indenlandske ressourcer og engagement, lederskab og global græsrodsaktivisme. Medlemmerne understregede, at den aktive inddragelse af de unge generationer, oplysningsinitiativer, effektiv beskyttelse og adgang til behandling for alle, inklusive de mest sårbare befolkningsgrupper, er afgørende for at sikre yderligere fremskridt mod at virkeliggøre målet om nul nye infektioner. Der var en livlig debat vedrørende det kontroversielle spørgsmål om de love i Uganda og Nigeria, der diskriminerer bestemte minoritetsgrupper, herunder homoseksuelle. Næsten alle medlemmerne gentog deres støtte til tolerance over for de enkelte landes lovgivningsmæssige valg under hensyntagen til kulturel mangfoldighed. Andre frygtede, at enhver lov, der fører til stigmatisering, kan være til fare for adgangen til behandling og pleje og alle bestræbelserne på at få sat en stopper for epidemien.

Michel Sidibé besvarede spørgsmålene fra medlemmerne.

(Mødet afbrudt kl. 13.05 og genoptaget kl. 15.00)

Fitz A. JACKSON Louis MICHEL Alhaj Muhammad MUMUNI og Luis Marco AGUIRIANO NALDA Formænd Generalsekretærer

FORSÆDE: Louis MICHEL

Medformand

5. Redegørelse ved Andris Piebalgs, medlem af Kommissionen med ansvar for udvikling

Piebalgs gav en vurdering af de fremskridt, der er opnået siden vedtagelsen af 2015-målene. Han roste det arbejde, der er udført af den åbne arbejdsgruppe om bæredygtige udviklingsmål og AVS-staternes værdifulde bidrag til udformningen af rammerne for tiden efter 2015. Piebalgs mindede om, at selv om mange lande havde opnået vækst i en hastigt og markant skiftende global kontekst, var der mange andre, som stadig kæmpede for at udvikle sig. Den Europæiske Union ydede støtte gennem betydelig finansiering af udviklingssamarbejde. Dens dagsorden for forandring og engagement i politikkohærens gjorde det muligt at koncentrere bistanden om de fattigere lande. Ligeledes var det nødvendigt at værne om grundlæggende værdier som ikke-forskelsbehandling. Kommissæren opfordrede til en åben dialog om stridspunkter i denne henseende som et vidnesbyrd om, at AVS-EU-partnerskabet er blevet fuldt udviklet.

6. Drøftelse med Andris Piebalgs, medlem af Kommissionen med ansvar for udvikling — (»catch-the-eye«)

Drøftelse med fokus på bl.a.: forbindelserne mellem EU og Cuba, seksuelle minoriteters rettigheder i henhold til Cotonouaftalen, effektiviteten i udviklingsprojekter, støtte til SMV'er og forbedring af ejendomsret i forbindelse med bæredygtige udviklingsmål, betydningen af infrastruktur og omstillingen til grøn energi, privatsektorstøtte og jobskabelse, finansiering til små landbrugsproducenter, fremtiden for »agri-banking« samt små landes udfordring med at tiltrække investeringer i stor målestok.

Indlæg: Miguel Angel Martínez Martínez, Michael Cashman, Mohamed El Moctar Zamel (Mauretanien), Gay Mitchell, Horst Schnellhardt, Arnaldo Andrade Ramos (Kap Verde), Dalton Tagelagi (Niue), Ahamada Soukouna (Mali), Ousmane Kaba (Guinea) og Nita R. K. Deerpalsing (Mauritius).

Kommissær Piebalgs besvarede medlemmernes spørgsmål efter »catch the eye«-proceduren.

7. Spørgsmål til Europa-Kommissionen

Der blev i alt stillet 16 spørgsmål til Europa-Kommissionen.

Kommissionen havde forinden besvaret spørgsmålene skriftligt. Kommissær Piebalgs gav mundtlige svar på supplerende spørgsmål fra følgende medlemmer:

Spørgsmål 5 fra Mariya Gabriel om EU's engagement i Den Demokratiske Republik Congo, navnlig i den østlige del af landet

Spørgsmål 6 fra Olle Schmidt om menneskehandel i Sinai-ørkenen

Spørgsmål 9 fra Michael Cashman om lovgivning, der kriminaliserer homoseksualitet, og artikel 96 i Cotonouaftalen

Spørgsmål 10 fra Horst Schnellhardt om lande, der bekæmper fattigdom gennem deres egen indsats

Spørgsmål 11 fra Fiona Hall (repræsenteret af Olle Schmidt) om pastoralisme.

Stillerne af spørgsmål 1, 3 og 4 havde ingen supplerende spørgsmål.

Stillerne af spørgsmål 2, 7, 8, 12, 13, 14, 15 og 16 var ikke til stede.

8. Kommissionens opfølgning på beslutninger vedtaget på den 26. samling i Den Blandede Parlamentariske Forsamling

Der var blevet fremsendt et dokument til Forsamlingen vedrørende opfølgningen på de beslutninger, der blev vedtaget i Addis Abeba. Formændene takkede Andris Piebalgs, medlem af Europa-Kommissionen med ansvar for udvikling, for hans pligtopfyldende arbejde og dybfølte engagement i løbet af hans femårige mandatperiode.

9. Spredningen af terrorisme i hele verden: internettets og de sociale mediers rolle

Ordførere: Moses Kollie (Liberia) og Zita Gurmai

Moses Kollie (Liberia) og Miguel Angel Martínez Martínez (på vegne af Zita Gurmai) fremlagde betænkningen.

Medlemmerne understregede betydningen af internettet og sociale netværk som redskaber med et enormt potentiale til at gavne samfundene i både AVS- og EU-landene. De anførte imidlertid, at disse redskaber misbruges af et lille antal mennesker til at udbrede ekstremistiske ideologier og organisere terrorangreb. Medlemmerne opfordrede til at styrke det internationale samarbejde for at forebygge yderligere kriminelle aktiviteter på nettet. De advarede mod, at regeringer benytter terrortruslen som påskud til at begrænse de grundlæggende frihedsrettigheder. Udfordringen er at udarbejde og gennemføre velafbalanceret lovgivning, der gør det muligt at bekæmpe terrorisme effektivt og samtidig beskytte retten til privatlivets fred og lovlige politiske aktiviteter.

Indlæg: Boniface Yehouetome (Benin), Mariya Gabriel, Mohamed Youssouf Goumaneh (Djibouti), Abadula Gemeda Dago (Etiopien), Olle Schmidt, Abdikadir Omar Aden (Kenya), Mohamed El Moctar Zamel (Mauretanien), Mohammed Mukhtar Ahmed (Nigeria), Michael Gahler, Abdirizak Osman Hassan (Somalia), Mahamat Togoi Tekilio (Tchad), Makhosini Hlongwane (Zimbabwe) og Vincent Ringenberg (EU-Udenrigstjenesten).

Moses Kollie (Liberia) og Miguel Ángel Martínez Martínez afsluttede drøftelsen.

10. Beretning om det 11. regionale møde (den østafrikanske region) i Port Louis (Mauritius) fra den 12. til den 14. februar 2014 — redegørelse fra formændene

Fitz A. Jackson, medformand, redegjorde mundtligt for det regionale møde og fremhævede de vigtigste emner, der var blevet drøftet.

Medlemmerne takkede Mauritius og lykønskede med den vellykkede organisering af mødet. De udtrykte tilfredshed med drøftelserne, som bl.a. havde fokuseret på vigtigheden af regional integration, truslen fra terrorisme og pirateri og sukkerproduktion i AVS-landene.

Indlæg: Christa Klaß, Louis Michel, medformand, Nita R. K. Deerpalsing (Mauritius), Miguel Ángel Martínez Martínez og Fitz A. Jackson, medformand.

(Mødet hævet kl. 17.35)